На каква възраст детето е готово да кара велосипед?
 Децата на 2 до 4-годишна възраст могат да преминат към съобразен с ръста им велосипед с три колела – на него научават законите на движение и инерция , как да въртят педалите и да спират .
Във възрастта между 4 и 8 години повечето деца са развили достатъчно своята физическа координация, гъвкавост и чувство за равновесие , имат опит с триколки или велосипед с помощни колела, така че са готови да се научат да карат „ истински “ велосипед. Важно е да се знае, че до навършването на 5-годишна възраст координацията при децата не е достатъчно развита, както и силата за натискане на ръчната спирачка.


